b'\n_START_ARTICLE_\nBen Heine\n_START_SECTION_\nOrigini \xc8\x99i educa\xc8\x9bie\n_START_PARAGRAPH_\nBen s-a n\xc4\x83scut \xc3\xaen anul 1983 \xc3\xaen Abidjan, Coasta de Filde\xc8\x99,unde \xc8\x99i-a petrecut primii \xc8\x99apte ani din via\xc8\x9b\xc4\x83, \xc3\xaempreun\xc4\x83 cu p\xc4\x83rin\xc8\x9bii \xc8\x99i cele trei surori. \xc3\x8en 1990 s-a mutat \xc3\xaen Belgia, la Bruxelles\xc3\xaempreun\xc4\x83 cu familia. Tat\xc4\x83l lui a fost inginer comercial, iar mama sa coregraf \xc8\x99i profesoar\xc4\x83 de dans. Heine a \xc3\xaenceput s\xc4\x83 deseneze de la v\xc3\xa2rsta de 11 ani. La acea vreme, curiozitatea lui s-a manifestat sub forma interesuluifa\xc8\x9b\xc4\x83 de arta vizual\xc4\x83._NEWLINE_\xc3\x8entre anii 1988 \xc8\x99i 2006, Heine a urmat studii \xc3\xaen diverse \xc8\x9b\xc4\x83ri, inclusiv Coasta de Filde\xc8\x99, Belgia, Marea Britanie \xc8\x99i Olanda. A urmat \xc8\x99coala primar\xc4\x83 la Notre Dame de La Trinit\xc3\xa9 \xc3\xaen Bruxelles. Ca adolescent, a explorat domenii cum ar fi desenul, pictura, a fost poet \xc8\x99i compozitor, dar a practicat \xc8\x99i atletismul. \xc3\x8en anul 2007, Ben a ob\xc8\x9binut o diplom\xc4\x83 \xc3\xaen Jurnalism. A \xc3\xaenceput studiile la Universitatea Libre din Bruxelles,finaliz\xc3\xa2ndu-le la IHECS \xc8\x99i Universitatea de \xc8\x98tiin\xc8\x9be Aplicate din Utrecht. Totodat\xc4\x83, Ben a studiat \xc8\x99i istoria artei, sculptura \xc8\x99i pictura la Colegiul de Art\xc4\x83 \xc8\x99i Tehnologie din Hastings \xc8\x99i la Academia Regal\xc4\x83 de Arte Frumoase din Bruxelles. Pe parcursul studiilor academice, el a \xc3\xaenv\xc4\x83\xc8\x9bat s\xc4\x83 c\xc3\xa2nte \xc8\x99i la instrumente muzicale cum ar fi tobe, djembe \xc8\x99i pian. Studiile \xc8\x99i dorin\xc8\x9ba lui Ben de a comunica cu al\xc8\x9bii, au avut ca rezultat \xc3\xaensu\xc8\x99irea a \xc8\x99ase limbi str\xc4\x83ine: franceza, engleza, olandeza, poloneza, spaniola \xc8\x99i rusa._NEWLINE_Pentru a-\xc8\x99i c\xc3\xa2\xc8\x99tiga existen\xc8\x9ba, din anul 2007 \xc8\x99i p\xc3\xa2n\xc4\x83 la sf\xc3\xa2r\xc8\x99itul anului 2009, Heine a lucrat \xc3\xaen diverse domenii: ca \xc8\x99i copywriter \xc3\xaentr-o agen\xc8\x9bie de comunica\xc8\x9bii din Belgia, iar apoi ca profesor de limbi str\xc4\x83ine \xc8\x99i antrenor, la diferite \xc8\x99coli din jurul Bruxellului. Totodat\xc4\x83, Ben a fost \xc8\x99i casier \xc3\xaentr-un supermarket. \xc3\x8en pofida acestor locuri de munc\xc4\x83, proiectele creative au reprezentat \xc3\xaentotdeauna o prioritate pentru Ben, el desen\xc3\xa2nd \xc8\x99i pict\xc3\xa2nd \xc3\xaen fiecare sear\xc4\x83._NEWLINE_Anul 2010 a fost unul foarte important pentru Heine. \xc3\x8en acest an a \xc3\xaenceput s\xc4\x83 lucreze la cele dou\xc4\x83 serii artistice majore \xe2\x80\x9eCreion vs camer\xc4\x83 foto\xe2\x80\x9d \xc8\x99i \xe2\x80\x9eCirclism Digital\xe2\x80\x9d . Din 2010 p\xc3\xa2n\xc4\x83 \xc3\xaen prezent, Heine \xc8\x99i-a expus lucr\xc4\x83rile \xc3\xaen t\xc3\xa2rgurile de art\xc4\x83 importante, muzee \xc8\x99i galerii de art\xc4\x83 din toat\xc4\x83 lumea. Din anul 2011, a continuat s\xc4\x83-\xc8\x99i dezvolte stilul muzical.\n_START_SECTION_\nPencil Vs Camera\n_START_PARAGRAPH_\nLucr\xc4\x83rile de art\xc4\x83 din aceast\xc4\x83 serie prezint\xc4\x83 de obicei o schi\xc8\x9b\xc4\x83 2D executat\xc4\x83 manual, \xc8\x9binut\xc4\x83 \xc8\x99i fotografiat\xc4\x83 de c\xc4\x83tre artist \xc3\xaentr-o loca\xc8\x9bie specific\xc4\x83. Ele combin\xc4\x83 fotografia \xc8\x99i grafica, cu scopul de a infuza scene obi\xc8\x99nuite cu nara\xc8\x9biuni noi, ireale, vizionare sau romanticizate. Includerea schi\xc8\x9belor din creion \xc8\x9binute \xc3\xaen m\xc3\xa2na autorului, peste o por\xc8\x9biune a unor fotografii originale, \xc3\xaei permite lui Heine s\xc4\x83 ad\xc3\xa2nceasc\xc4\x83 realitatea \xc8\x99i s\xc4\x83 deschid\xc4\x83 u\xc8\x99i c\xc4\x83tre o lume imaginar\xc4\x83. \xc3\x8en anul 2012, prin ad\xc4\x83ugare de culori \xc8\x99i h\xc3\xa2rtie de culoare neagr\xc4\x83, Heine a \xc3\xaembun\xc4\x83t\xc4\x83\xc8\x9bit acest concept. \xc3\x8entre anii 2010 \xc8\x99i 2016, crea\xc8\x9biile lui Heineau fost admirate \xc3\xaen expozi\xc8\x9bii \xc8\x99i articole relevante din mass-mediade c\xc4\x83tre iubitorii de art\xc4\x83. Primele imagini \xe2\x80\x9ePencil vs Camera\xe2\x80\x9d ale lui Heine au c\xc3\xa2\xc8\x99tigat rapid popularitate online \xc8\x99i au primit critici pozitive din partea site-urilor de art\xc4\x83 specializate \xc8\x99i influente, rapoarte de \xc8\x99tiri\xc8\x99i oportunit\xc4\x83\xc8\x9bi pe plan interna\xc8\x9bional\xc3\xaen favoarea artistului._NEWLINE_\xc3\x8en scopul dezvolt\xc4\x83rii creativit\xc4\x83\xc8\x9bii elevilor, \xc3\xaenv\xc4\x83\xc8\x9b\xc4\x83torii din \xc3\xaentreaga lume au introdus \xc3\xaen curicula \xc8\x99colar\xc4\x83 conceptul lui Heine. Dintre \xc8\x99colile elementare \xc8\x99i liceelor de stat, care au adoptat \xc3\xaen curicula lor conceptul lui Heine \xe2\x80\x9ePencil vs Camera\xe2\x80\x9d putem men\xc8\x9biona: \xc8\x98coala Interna\xc8\x9bional\xc4\x83 din Beijing, ColegioMenor \xc3\xaen Quito, Dover College, Ecole Lamartine, Ecole de Scorb\xc3\xa9-Clairvaux, EcoleRenaudeau, Colegiul La Bruy\xc3\xa8re Sainte Isabelle\xc8\x99i altele. \xc3\x8encep\xc3\xa2nd din anul 2012, numero\xc8\x99i creatori \xc8\x99i arti\xc8\x99ti au \xc3\xaemprumutat inova\xc8\x9biile lui Heine,\xc3\xaen scopul cre\xc4\x83rii unor forme similare de art\xc4\x83 3D.\n_START_SECTION_\nFlesh and Acrylic\n_START_PARAGRAPH_\nAceast\xc4\x83 serie a debutat \xc3\xaen anul 2011. Heine creeaz\xc4\x83 pe panouri mari din lemn picturi abstracte cu ajutorul vopselei acrilice.\xc3\x8en lucrarea finalizat\xc4\x83 este foarte greu s\xc4\x83 distingem unde se termin\xc4\x83 figura uman\xc4\x83 \xc8\x99i de unde \xc3\xaencepe \xe2\x80\x9ep\xc3\xa2nza\xe2\x80\x9d de fundal, acestea amestec\xc3\xa2ndu-se \xc3\xaentr-o viziune abstract\xc4\x83, suprarealist\xc4\x83. El fotografiaz\xc4\x83 compozi\xc8\x9bia finalizat\xc4\x83, pentru a o putea printa \xc8\x99i expune mai t\xc3\xa2rziu. Heine a realizat prima lucrare \xe2\x80\x9eFlesh and Acrylic\xe2\x80\x9d \xc3\xaen 2011, pentru un documentar filmat de regizorul italian Davide Gentile, cu modelul Caroline Madison.\xc3\x8entre anii 2012 \xc8\x99i 2017, Heine a realizat mai multe prezent\xc4\x83ri live \xe2\x80\x9eFlesh and Acrylic\xe2\x80\x9d.\n_START_SECTION_\nDigital Circlism\n_START_PARAGRAPH_\nAceasta este numele dat de Heine unei tehnici creative total noi, pe care a dezvoltat-o \xc3\xaen anul 2010. Tehnica reprezint\xc4\x83 un amestec \xc3\xaentre Pop Art \xc8\x99i Pointillism. \xc3\x8en acest proiect, Heine realizeaz\xc4\x83 de obicei portrete ale unor celebrit\xc4\x83\xc8\x9bi /personalit\xc4\x83\xc8\x9bi culturale, cu ajutorul uneltelor digitale, folosind cercuri pe fundal negru. Fiecare cerc are o singur\xc4\x83 culoare \xc8\x99i o singur\xc4\x83 tonalitate. Trends Hunter a spus despre Digital Circlism: "Prin utilizarea unui software de grafic\xc4\x83, coroborat cu mult\xc4\x83 creativitate, Ben Heine este capabil s\xc4\x83 recreeze fe\xc8\x9be iconice din istorie \xc8\x99i cultura pop, prin trasarea de cercuri de diferite dimensiuni \xc8\x99i culori, astfel \xc3\xaenc\xc3\xa2t s\xc4\x83 confere portretelor o \xc3\xaenf\xc4\x83\xc8\x9bi\xc8\x99are dinamic\xc4\x83, tridimensional\xc4\x83". Artistul a declarat c\xc4\x83 realizeaz\xc4\x83 portrete de peste 15 ani, dar numai recent a \xc3\xaenceput s\xc4\x83 dezvolte aceast\xc4\x83 tehnic\xc4\x83 original\xc4\x83. "Fiind un mare fan al pop art-ului \xc8\x99i al pointilismului, am \xc3\xaenceput s\xc4\x83 lucrez recent cu unelte digitale, iar totul a decurs foarte natural \xc8\x99i firesc. Digital Circlismreprezint\xc4\x83 un amestec modern al celor dou\xc4\x83 stiluri".\n_START_SECTION_\nInfluen\xc8\x9be\n_START_PARAGRAPH_\nHeine sus\xc8\x9bine c\xc4\x83 a fost influen\xc8\x9bat de Suprarealismul, belgian, Expressionismul german, Pop Artul, american \xc8\x99i de Realismul Social. Abduzeezo spune despre Heine: "Expozi\xc8\x9biile sale sunt pline de lucr\xc4\x83ri grozave, iar el poate realiza o trecere frumoas\xc4\x83 \xc3\xaentre c\xc3\xa2teva curente artistice, realiz\xc3\xa2nd piese uimitoare \xc3\xaen orice direc\xc8\x9bie s-ar \xc3\xaendrepta ". Heine a oferit c\xc3\xa2teva interviuri, explic\xc3\xa2nd filozofia ce se afl\xc4\x83 \xc3\xaen spatele crea\xc8\x9biilor sale.\n_START_SECTION_\nMuzica\n_START_PARAGRAPH_\n\xc3\x8en anul 2011, Heine a \xc3\xaenceput s\xc4\x83 compun\xc4\x83 muzic\xc4\x83 electronic\xc4\x83, s\xc4\x83 scrie c\xc3\xa2ntece \xc8\x99i s\xc4\x83c\xc3\xa2nte. Din anul 2012, el de\xc8\x9bine un studio de \xc3\xaenregistr\xc4\x83ri \xc3\xaen Belgia. \xc3\x8en 2013, piesa "Fly With You" compus\xc4\x83 de Heine, a fost introdus\xc4\x83 pe albumul colectiv "Mesh 1.0" lansat de DMS \xc3\xaen Marea Britanie. \xc3\x8encep\xc3\xa2nd din anul 2013, Ben \xc8\x99i-a \xc3\xaembun\xc4\x83t\xc4\x83\xc8\x9bit permanent cuno\xc8\x99tin\xc8\x9bele de teorie muzical\xc4\x83 \xc8\x99i interpretare la pian.\xc3\x8en 2014, Heine a \xc3\xaenceput colaborarea cu al\xc8\x9bi muzicieni \xc8\x99i c\xc3\xa2nt\xc4\x83re\xc8\x9bi._NEWLINE_Muzica lui Heine a fost interpretat\xc4\x83pentru prima dat\xc4\x83\xc3\xaen public la Planetariul din Moscova, la Muzeul Na\xc8\x9bional al Arkhangelsk, iar \xc3\xaen 2016 la Muzeul de Arte Frumoase Tyumen \xc3\xaen cadrul unei expozi\xc8\x9bii personale itinerante din Rusia. \xc3\x8en anul 2015 a fost lansat primul album experimental al lui Ben Heine, intitulat "Sound Spiral". \xc3\x8en martie 2016, piesele muzicale intitulate "Warsaw", "I\'m a Clown", "Amour" \xc8\x99i "It\'s Just a Play" au fost selec\xc8\x9bionate de "Wix Music" \xc8\x99i interpretate la Festivalul de Muzic\xc4\x83 SXSW.\n_START_SECTION_\nSponsori \xc8\x99i galerii de art\xc4\x83\n_START_PARAGRAPH_\nDin 2010 p\xc3\xa2n\xc4\x83 \xc3\xaen 2013, Ben Heine a colaborat cu Samsung Camera \xc8\x99i a devenit primul "Imagelogger", titlu dat de Samsung unui program de testare a noilor camere de fotografiat Samsung de c\xc4\x83tre fotografi din toat\xc4\x83 lumea. Ben a experimentat \xc8\x99i a fotografiat cu cele mai noi camere \xc8\x99i lentile Samsung NX \xc8\x99i diferite lentile Galaxy NX. Samsung a sponsorizat par\xc8\x9bial proiectul din Lisabona din anul 2012, realizat cu Samsung Note 10.1, iar \xc3\xaen anul 2013 expozi\xc8\x9bia sa personal\xc4\x83 de la "Centrul de Art\xc4\x83 Hyehwa" din Seoul._NEWLINE_\xc3\x8en 2014, Heine a \xc3\xaencheiat un parteneriat cu Chromaluxe , iar \xc3\xaen 2015 cu Mazda, \xc3\xaen scopul cre\xc4\x83rii unui nou design de automobil \xc8\x99i particip\xc4\x83rii la diferite evenimente. El a devenit ambasadorul brandului Mazda \xc3\xaen Belgia, iar \xc3\xaen acest context a c\xc4\x83l\xc4\x83torit de la Atlanta la Barcelona pentru a participa la evenimente corporatiste legate de brandul Mazda._NEWLINE_Dintre galeriile de art\xc4\x83 care expun \xc3\xaen anul 2016lucr\xc4\x83rile lui Ben Heine, putem men\xc8\x9biona: Galeria Colorfield \xc3\xaen Belgia \xc8\x99i Fran\xc8\x9ba,Expomania \xc3\xaen Russia, The Art Movement \xc3\xaen Marea Britanie, William Chan Design \xc3\xaen Hong Kong, INMD \xc3\xaen Corea de Sud, Galeria Mahlstedt \xc8\x99i iCanvas \xc3\xaen Statele Unite, Kare Design \xc3\xaen Germania, Galeria DCA \xc8\x99i Galeria Begramoff \xc3\xaen Belgia. \xc3\x8en 2016, Heine a fost una dintre persoanele influente din Belgia care a participat la proiectul "OwnTheTwilight" lansat de Samsung, ce prezint\xc4\x83 fotografii realizate cu Galaxy S7 Edge.'